Han købte seks øl i Fakta og gik så i gang med blufærdighedskrænkelser mod en mand og to kvinder

En 23-årig mand fra Somalia blev i går i Vestre Landsret udvist af Danmark i fire år, skriver Jyske Vestkysten.

Det skete dermed samme dag, hvor den såkaldte 'Slikkemanden' fik dom for at overfalde kvinder og slikkede dem i ansigtet og på brysterne.

I forvejen skulle somalieren forlade Danmark, fordi han har fået afslag på asyl, men nu bliver han udvist til EU-indrejselandet Italien inden for 14 dage.

Købte bajere i Fakta

Han blev nemlig dømt for tre tilfælde af blufærdighedskrænkelse i Sønderborg midtby i november 2016.

Han kom til Danmark i efteråret i fjor og blev indlogeret på et asylcenter i Sønderborg.

Den 15. november købte han seks bajere i en Fakta-butik i byen og drak sig fuld.

Forsøgte at kysse mandlig ekspedient

Han gik så ind i Tøjeksperten, hvor han ville købe en jakke. Men i stedet trak han en ung mandlig ekspedient ind til sig og forsøgte at kysse ham, skriver Jyske Vestkysten.

Senere på aftenen mødte han en 16-årig pige på Strøget ved bageriudsalget Lagkagehuset. Han gramsede hende på bagdelen og under hendes korte pels.

Se også: Afsløret: Lagkagehuset fylder kemi og margarine i kagen

Han overfaldt også en frisør ved at begramse hendes numse og omfavne hende to gange. Hun var ved at slæbe et skilt ind ved lukketid klokken kort efter 20, da han gik ind i hendes butik.

Her var hans plan - sagde han i retten - at handle hårplejeprodukter eller lignende til sin hustru, der stadig bor i Somalia deres to børn.

- Undskyld

- Det kan godt være, jeg forsøgte at kysse og omfavne dem. Jeg kan ikke huske det. Men hvis jeg har, vil jeg gerne sige undskyld og beklage min fejl. Det har ikke været for at krænke nogen, sagde manden i retten ifølge Jyske Vestkysten.

Forsvareren Erik Johannsen forsøgte uden held at negligere den 23-åriges adfærd:

- Han har været lidt fuld og er så blevet det, man vel kan kalde lidt kærlig, sagde han.